joelniklaus/EU_Wikipedias huggingface dataset:
Jännenelikulmio

Jännenelikulmio eli syklinen nelikulmio on geometriassa nelikulmio, jonka kärjet sijaitsevat ympyrän kehällä. Sanotaan, että syklisen nelikulmion kärjet ovat konsykliset. Kukin nelikulmion sivu on myös ympyrän jänne.

Kaikille kolmioille voidaan piirtää ympyrä (ulkoympyrä), joka kulkee jokaisen kolmion kärjen kautta. Nelikulmiolla tämä ei enää pidä paikkaansa. Jos ympyrä kulkee ensin kolmen kärjen kautta, voi neljäs kärki sijaita muuallakin kuin ympyrän kehällä. Jännenelikulmiot ovat siten nelikulmioiden erityinen luokka. Kuitenkin kaikki neliöt, suorakulmiot ja tasakylkiset puolisuunnikkaat ovat syklisiä nelikulmioita.

Jännenelikulmiolla on kaksi paria vastakkaisia kulmia. Voidaan osoittaa, että jännenelikulmiossa vastakkaiset kulmat ovat toistensa suplementtikulmia eli vastakkaisten kulmien summa on aina 180 astetta. Supplementtikulmaehto on myös välttämätön ehto sille, että nelikulmion kärkien kautta voidaan piirtää ympyrä.

Erityispiirteitä 
Seuraavat ehdot ovat tasavertaisia keskenään. Niissä viitataan viereisten kuvien merkintöihin.  Nelikulmio on konveksi ja syklinen jos ja vain jos

 vastakkaiset kulmat ovat supplemettikulmia eli niiden summa on 180 astetta. Viereisen kuvan merkinnöin  ja .
 kaikkien sivujen keskinormaalit leikkaavat toisensa pisteessä O.
 kunkin kulman ulkokulma on yhtäsuuri kuin vastainen kulma. Esimerkiksi kulman  ulkokulma on sama suuruinen kuin kulma  itse.
 nelikulmion lävistäjien  ja  leikkauspiste  toteuttaa pisteen potenssin eli että .
 lävistäjien  ja  tulo on vastaisten sivujen tulojen summa eli Ptolemaioksen lauseen mukaan .
 sivun ja lävistäjän välinen kulma on yhtä suuri kuin vastaisen sivun ja toisen lävistäjän välinen kulma viereisessä kulmassa. Nämä kulmat ovat samaa kaarta vastaavat kehäkulmat ja ovat siksi yhtä suuret. Viereisessä kuvassa samansuuruiset kulmat on samanväriset.
 edellinen havainto auttaa huomaamaan, että lävistäjien erottamat kolmiot ovat yhdenmuotoiset:  ja .

Ominaisuuksia

Pinta-ala 
Yleisen nelikulmion ala on, kun  on puolipiiri, 
 
Koska syklisessä nelikulmiossa  ja  tulee pinta-alasta
 
mikä tunnetaan Brahmaguptan kaavana. Pinta-ala on suurin niiden nelikulmioiden joukossa, joiden sivut ovat samat kuin syklisellä nelikulmiolla.

Lävistäjien pituudet 
Syklisen nelikulmion lävistäjät voidaan laskea seuraavasti:

ja

Tulos tunnetaan nimellä Mahaviran lause.

Ympäröivän ympyrän säde 
Syklisen nelikulmion ympyrän säteelle voidaan johtaa lauseke
 
missa  on nelikulmion pinta-ala.

Lähteet

Viitteet 

Monikulmiot
Rationalististen ateistien ja agnostikkojen liitto

Rationalististen ateistien ja agnostikkojen liitto () eli UAAR on italialainen uskonnottomien järjestö. Se perustettiin vuonna 1991 muun muassa edistämään sekularismia ja uskonnottoman väestön oikeuksia. Se julkaisee L’Ateo-lehteä ja on International Humanist and Ethical Unionin sekä European Humanist Federationin jäsen.

Ateistibussikampanja  
Liitto yritti organisoida Italiassa ateistibussikampanjan, jonka sloganina olisi ollut: "Huono uutinen on, että Jumalaa ei ole. Hyvä uutinen on, että et tarvitse häntä." Kampanjalle ei kuitenkaan myönnetty lupaa. Tämän seurauksena liitto kehitti uuden sloganin: "Hyvä uutinen on, että Italiassa on miljoonia ateisteja. Loistava uutinen on, että he uskovat sananvapauteen."

Aiheesta muualla 

 Viralliset sivut 

Uskonnottomien järjestöt
Italialaiset järjestöt
Englannin 4. divisioona

Englannin 4. divisioona  oli ennen Englannin Valioliigan perustamista Englannin neljänneksi korkein sarjataso, minkä jälkeen divisioona lakkautettiin. 

Divisioona syntyi kun maantieteellisesti kahteen lohkoon jaettu 3. divisioona muutettiin yksilohkoiseksi ja joukkueet jaettiin siihen ja 4. divisioonaan.

Lähteet 

Englannin jalkapallosarjat
Saima Hyökki

Saima Haapanen (ent. Hyökki) ( s. 1981) on espoolainen laulaja, laulunopettaja, säveltäjä ja sovittaja. Haapanen on a capella -lauluyhtye Club for Fiven altto, missä tehtävässä hän on ollut vuoden 2022 alusta. Vuonna 2020 Haapanen julkaisi levyn Toinen tyttö, joka sisältää hänen säveltämäänsä ja sanoittamaansa musiikkia. Tämän lisäksi Haapanen on sovittanut musiikkia kymmenille kuoroille ja lauluyhtyeille. Lauluyhtye Rajattomissa Haapanen lauloi syksystä 2013 kesään 2014 ja syksystä 2015 syksyyn 2016 Soila Sariolaa sijaistaen. Lauluyhtyeuransa Haapanen aloitti perustamassaan a cappella -lauluyhtyeessä Viisi. Vuosina 2007–2022 Haapanen toimi Musiikkiopisto Avonian Rytmimusiikkilinjan lauluopettajana. Haapanen on valmistunut pop/jazz-lauluopettajaksi Helsingin ammattikorkeakoulu Stadiasta ja suorittanut siellä myös ylemmän ammattikorkeakoulututkinnon YAMK.

Lähteet

Suomalaiset jazzlaulajat
Suomalaiset poplaulajat
Vuonna 1981 syntyneet
Elävät henkilöt
Ritva Falla

Ritva Anneli Falla (o.s. Peltonen, s. 30. joulukuuta 1952 Jyväskylä) on suomalainen muotisuunnittelija, joka on suunnitellut merkittävimmille suomalaisille vaatevalmistajille. Häntä pidetään erityisesti bisnesmuodin uudistajana.

Falla on ollut naimisissa espanjalais-englantilaisen arkkitehti Gordon Fallan kanssa vuodesta 1981.

Opinnot 
Falla suoritti ylioppilastutkinnon Viitaniemen koulussa Jyväskylässä 1972. Hän valmistui taiteen kandidaatiksi Taideteollisen korkeakoulun muoti- ja tekstiilitaiteen osastolta 1976. Ritva Falla Oy:n hän perusti vuonna 1977 ja alkoi etsiä toimeksiantajia.

Ura 
Valmistuttuaan hän muutti miehensä kanssa Lontooseen, mutta he palasivat myöhemmin Suomeen. Falla on sen jälkeen suunnitellut useille suomalaisille muotitaloille. Ritva Fallan ensimmäinen Marimekko-mallisto painokuoseja otettiin tuotantoon 1990. Erityisesti hänen Marimekolle vuodesta 1997 suunnittelemansa Ritva Falla -mallisto on tehnyt hänet tunnetuksi. Malliston kankaina käytettiin pääasiassa Italiassa valmistettuja villa- ja sekoitekankaita, vaatteiden leikkauksiin ja istuvuuteen kiinnitettiin huomiota. Mallistot muodostuivat pääasiassa jakkupuvuista ja päällystakeista. Suunnittelijan nimen liittäminen brändin yhteyteen oli Suomessa uudenlainen markkinointitapa. Tasavallan presidentti Tarja Halonen valitsi virkaanastujaisasukseen maaliskuussa 2000 Ritva Fallan Marimekolle suunnitteleman villaisen viitan ja mekon.  Ritva Fallan erillisenä suunnitteleman business-kokoelman valmistus lakkautettiin vuonna 2008. Hänen suunnittelemiaan vaatteita myydään 15 maassa, mutta erityisesti Pohjoismaissa ne ovat suosittuja. Ensimmäisen kerran hän oli pääsuunnittelijan tehtävissä 1980-luvulla, silloin Jill'sille. Ulkoiluasuja hän on suunnitellut Luhdalle. Muita työnantajia ovat olleet Tiklas, Kestilä ja Big L. Hänen tyylillisiä ihanteitaan ovat
vähäeleisyys ja minimalismi, ja esikuvanaan hän pitää Alvar Aaltoa.

Falla oli yksi Suomen Leijonan Pro Finlandia -mitalin saajista vuonna 2012.

Palkinnot ja tunnustukset
 Pro Finnish Design 1990
 Ruben Jaari -säätiön tunnustus 1995
 Kultainen vaatepuu 1999
 Muotoilun valtionpalkinto 2003
 Pro Finlandia -mitali 2012

Lähteet 

Suomalaiset muotisuunnittelijat
Pro Finlandia -palkitut
Vuonna 1952 syntyneet
Elävät henkilöt
Lumijoki (joki)

Lumijoki on Lumijoen ja Limingan kuntien alueella Pohjois-Pohjanmaalla sijaitseva joki. Lännestä itään virtaava Lumijoki on Suomen Itämereen laskevien jokien joukossa erikoisuus. Lumijoen sivuhaaroja ovat Hirvasoja, Junkkosenoja ja Haarasuonoja. Joki lähtee Lumijärvi-nimiseltä suoalueelta ja laskee Liminganlahteen Limingan kunnassa Virkkulan kylässä Temmesjoen suiston lounaispuolella. Joen valuma-alue on 148 km² ja valuma-alueen järvisyys 0,03 %.

Lumijoen nimi perustunee siihen, että siinä oli runsaasti tulvavesiä lumien sulamisen aikoihin.

Lähteet

Suomen joet
Limingan luonto
Lumijoen luonto
Perämereen laskevat vesistöt
Suomen vesistöt
Markus Kumpuoja

Markus Kumpuoja (s. 21. marraskuuta 1988 Kemi) on suomalainen jääpalloilija, pelipaikaltaan hyökkääjä. Hän edustaa Ruotsin Elitserienissä pelaavaa Frillesås BK:ta.

Seurajoukkueura 

Kumpuojan ura Bandyliigassa alkoi 17-vuotiaana kaudella 2005–2006 Veitsiluodon Vastuksen riveissä, jossa hän oli pelannut eri juniorijoukkueissa 4-vuotiaasta asti. Kaudella 2007–2008 Vastuksen luovuttua sarjapaikasta hän siirtyi Oulun Luistinseuraan, josta saavutuksena on kaksi perättäistä Suomen mestaruutta. Kumpuojalla oli ensimmäisen kevään 2008 mestaruuden kohdalla keskeinen rooli, sillä hän tasoitti ottelussa ToPV:a vastaan jatkoajalla. 

Kahden Oulussa vietetyn kauden jälkeen osoitteeksi vaihtui IFK Kungälv Ruotsista, jossa hän viihtyi neljä kautta. Sen jälkeen hän siirtyi sieltä hallitsevan mestarin tukholmalaisen Hammarby IF:n riveihin,  Alun positiivisten kommenttien perusteella menestystä oli odotettavissa huippuseurassa. Huippuseurassa Kumpuoja ei saanut kuitenkaan vakiinnutettua paikkaansa. Niinpä hän siirtyi kahden Hammarby-kauden jälkeen Uppsalan IK Sirius BK:n riveihin., 

Viiden Siriuksessa pelatun kauden jälkeen Kumpuoja siirtyi keväällä 2020 IFK Vänersborgiin.

Kahden IFK Vänersborg kauden jälkeen Kumpuoja siirtyi keväällä 2022 Frillesås BK:hon.

Maajoukkueura 

Kumpuoja on edustanut Suomen maajoukkueita kaikissa ikäluokissa. Kaudella 2008–2009 hän teki ensiesiintymisensä Suomen miesten maajoukkueessa Russia Goverment Cupissa Novosibirskissä Venäjällä. Samalla kaudella Kumpuoja oli mukana myös MM-kisoissa Västeråsissa Ruotsissa, missä Suomi saavutti pronssia voittamalla pronssiottelussa Kazakstanin lukemin 7–5. Sen jälkeen Kumpuoja on ollut vielä neljissä MM-kisoissa vuoteen 2015 mennessä.

Kumpuoja on palkittu myös Suomen alle 19- ja alle 23-vuotiaiden parhaana pelaajana.

Saavutukset 

Maajoukkueessa

 MM-pronssi : 2009, 2019
 MM-hopea : 2016

Seurajoukkueissa

2 Bandyliigamestaruutta: 2008 ja 2009 OLS:n riveissä,
 Ruotsin mestaruuspronssi 2015 Hammarbyn riveissä.

Lähteet 
Internet Bandy Database
Suomen jääpalloliitto

Viitteet 

Suomalaiset jääpalloilijat
Vuonna 1988 syntyneet
Elävät henkilöt
50 (luku)

50 (viisikymmentä) on luonnollinen luku, jota edeltää luku 49 ja seuraa luku 51.

Matematiikassa 
 50 on yhdistetty luku.
 50 on kuusikulmiopyramidiluku.
 50 on pienin luku, joka voidaan esittää kahden neliöluvun summana useammalla kuin yhdellä tavalla: .
 50 voidaan esittää kolmen peräkkäisen neliöluvun summana: .
 50 on kahden Pythagoraan kolmikon hypotenuusa: .
 50 on kahden peräkkäisen alkuluvun (47 ja 53) keskiarvo.
 50 on Harshad-luku kymmenjärjestelmässä.

Luonnontieteissä 
 50 on tinan järjestysluku jaksollisessa järjestelmässä.
 Titaani-50 on titaanin vakaa isotooppi.
 Kromi-50 on kromin vakaa isotooppi.
 Ydinfysiikassa luku 50 kuuluu maagisiin lukuihin.

Lähteet 

Luonnolliset luvut
Vuohenkello

Vuohenkello (Campanula rapunculoides) on kellokasveihin (Campanulaceae) kuuluva kasvilaji. Ne kasvavat lähes metrin pituisiksi pääosin niityillä ja ojanvarsilla.

Suomeen vuohenkello tuotiin koristekasviksi, mutta sitä käytetään myös hyötykasvina. Osa sen juurista turpoaa mukulamaisiksi ravintovarastoiksi, joita on käytetty myös ihmisen ruokana. Vahvojen maanalaisten juuriensa avulla ne pysyvät paikallaan hyvin.

Vuohenkelloa kasvaa Etelä- ja Keski-Suomessa muun muassa puistoissa, puutarhoissa, tienreunoilla ja joskus rehevissä metsiköissäkin. Sen kapeat kukat ovat sinipunaiset ja noin 2−3 cm pitkät. Lehdet ovat hammaslaitaisia, tyvestä terävät.

Vuohenkellon lähimmät sukulaislajit ovat ukonkello (Campanula latifolia) ja varsankello (Campanula trachelium).

Lähteet

Aiheesta muualla 
 Pinkka, Lajintuntemuksen oppimisympäristö: Vuohenkello (Campanula rapunculoides)
 Luontoportti: Vuohenkello (Campanula rapunculoides)
 Den virtuella floran: Vuohenkello (Campanula rapunculoides) 
 ITIS: Campanula rapunculoides 
 United States Department of Agriculture (USDA): Campanula rapunculoides 

Kellokukat
Henry Surtees

Henry Surtees (18. helmikuuta 1991 Lingfield, Surrey – 19. heinäkuuta 2009) oli brittiläinen autourheilija. Hänen isänsä John Surtees oli ainoa kaksi- ja nelipyöräisillä maailmanmestaruuden voittanut kuljettaja.

Vuonna 2009 Surtees pääsi mukaan FIA:n uudelleen perustamaan Formula 2 -sarjaan. Ennen kuolemaansa Surtees ehti ajaa sarjassa kahdeksan kilpailua, saavuttaen yhden paalupaikan ja kolmossijan.

Surtees kuoli kauden kahdeksannessa kisassa Brands Hatchissa. Kisan puolivälissä ulosajaneen Jack Clarken auton takarengas osui Surteesin päähän, jolloin hän menetti tajuntansa ja ajoi ulos seuraavassa mutkassa. Surteesin tila saatiin vakautettua radan lääkärikeskuksessa, ennen kuin nuorukainen vietiin Royal Londonin sairaalaan. Myöhemmin sairaalassa hänen vahvistettiin kuolleen päävammoihin.

Formula 2 -tulokset

Lähteet

Aiheesta muualla 

Brittiläiset autourheilijat
Moottoriurheilussa surmansa saaneet kuljettajat
Vuonna 1991 syntyneet
Vuonna 2009 kuolleet
Labytnangi

Labytnangi () on kaupunki Jamalin Nenetsian piirikunnassa Venäjällä. Se sijaitsee Obin länsirannalla 20 kilometriä Salehardista luoteeseen.

Kaupungissa on Mikunin ja Vorkutan väliseltä rautatieltä haarautuvan sivuradan pääteasema, laivalaituri. Salehardin lentokenttä Ob-joen toisella puolella palvelee myös Labytnangia. Kesäisin sinne oli lauttayhteys, talvella linja-autoyhteys (jäätie). Siltayhteyttä Ob-joen yli kuitenkin rakennetaan ja sen käyttöönottoa on suunniteltu vuodeksi 2012.

Labytnangin kaupunki muodostaa kaupunkipiirin, joka on piirikunnan alainen itsenäinen kuntatason hallinnollinen alue. Asukkaita kaupungissa oli 26 936 henkeä (vuonna 2010).

Kaupungin nimi juontuu hantin kielen sanoista lapyt naŋk ”seitsemän lehtikuusta”.

1800-luvun alussa paikalla oli pieni nenetsiasutus. Keväästä 1947 syksyyn 1948 seudulle rakennettiin rautatietä Neuvostoliiton turvallisuuspoliisin Gulag-ojennusleirin työvoimalla Komin tasavallan Tšymistä Ural-vuoriston länsipuolelta. Rautatien valmistuttua vuonna 1948 perustettiin puutavaran lastausasema. 1960-luvulla alettiin hyödyntää seudun maakaasuesiintymiä. Vuonna 1975 Labytnangin taajamasta tuli kaupunki.

Lähteet

Aiheesta muualla

 Labytnangin kaupungin sivusto 

Jamalin Nenetsian kaupungit
Jamalin Nenetsian piirit
Hannes Snellman (asianajotoimisto)

Asianajotoimisto Hannes Snellman on pohjoismainen asianajotoimisto, joka on erikoistunut vaikeisiin liike-elämän transaktioihin ja vaativaan riidanratkaisuun. Toimipisteet sijaitsevat Helsingissä ja Tukholmassa. Toimisto työllistää yli 300 liikejuridiikan ammattilaista.

Yhtiö on perustettu vuonna 1909. Yksi sen ensimmäisistä toimeksiannoista oli laatia asiakirjat liittyen C. G. E. Mannerheimin nimittämiseksi Suomen valtionhoitajaksi.

Lähteet

Aiheesta muualla
 Asianajotoimisto Hannes Snellmanin kotisivu

Hannes Snellman
Rosvo-Rudolf

Rosvo-Rudolf oli tšekkoslovakialainen piirrossarja, jota esitettiin Suomessa ensimmäisen kerran vuosina 1974–1975 ja uusintoina vuosina 1982, 1987–1988 sekä 1998.

Suomen tv:ssä Jukka Virtanen esitti Rosvo-Rudolfia ja toimi myös kertojana.

Sarjan alkuperäinen nimi on O loupežníku Rumcajsovi.

Televisiohahmot
Lastenohjelmat
Piirrossarjat
Tšekkoslovakialaiset animaatiosarjat
1970-luvun televisiosarjat
Leninsk-Kuznetski

Leninsk-Kuznetski () on kaupunki Kemerovon alueella Venäjällä. Se sijaitsee Kuznetskin kattilalaaksossa Obin sivujoen Injan varrella 131 kilometriä Kemerovosta etelään. Kaupungin kautta kulkee Siperian radalta haarautuva sivurata. Asukkaita on 105 400 (vuonna 2008).

1800-luvun lopulla seudulle syntyi Koltšuginon kaivostaajama. Vuonna 1922 se sai nimen Lenino, ja vuonna 1925 siitä tuli Leninsk-Kuznetskin kaupunki. Tärkein teollisuudenala on kivihiilen tuotanto. Kaupungissa on myös koneenrakennus-, kemian, rakennustarvike- ja elintarviketeollisuutta.

Lähteet

Aiheesta muualla
 Leninsk-Kuznetskin kaupungin sivusto 

Kemerovon alueen kaupungit
Grantley Goulding

Grantley Thokmas Smart Goulding (23. maaliskuuta 1874 Hartpury – 1944 Umkomaas, Etelä-Afrikka) oli brittiläinen yleisurheilija ja olympiamitalisti, joka kilpaili 110 metrin aitajuoksussa. Hän syntyi rikkaaseen perheeseen Gloucestershireen, mutta muutti myöhemmin Etelä-Afrikkaan. Goulding voitti muutamia kilpailuja jo vuonna 1895, mutta hänet muistettaneen parhaiten mitalistaan Ateenan olympialaisissa vuotta myöhemmin. Hän voitti alkueränsä ja pääsi finaaliin, jossa häntä vastassa oli vain Thomas Curtis, sillä muut kilpailijat olivat vetäytyneet. Goulding johti kilpailua aina viimeiselle aidalle saakka, mutta hävisi lopulta niukalla viiden senttimetrin erolla. 

Brittiläiset olympiamitalistit
Brittiläiset pika-aitajuoksijat
Vuonna 1874 syntyneet
Vuonna 1944 kuolleet
Roger Penske

Roger Penske (s. 20. helmikuuta 1937 Sharker Heights, Ohio) on yhdysvaltalainen kilpatallin omistaja ja entinen Formula 1 -kuljettaja. Hän osallistui kahteen Formula 1 -osakilpailuun kausilla 1961–1962. Hän oli parhaimmillaan kahdeksas Yhdysvaltain GP:ssä 1961.

Roger on Penske Racing -tallin perustaja ja pääomistaja. Talli on kilpailut muun muassa Indycar, NASCAR, Formula 1 ja monessa muussakin urheiluautosarjassa. F1-sarjassa talli kilpaili vuosina 1974–1976 voittaen Itävallan GP:n vuonna 1976.

Yhdysvaltalaiset Formula 1 -kuljettajat
Vuonna 1937 syntyneet
Elävät henkilöt
Ižstal Iževsk

Ižstal Iževsk () on venäläinen jääkiekkoseura, joka tulee Udmurtiasta, Iževskistä. Joukkue pelaa maan toisella sarjatasolla VHL:ssa keskisessä divisioonassa. Joukkueen kakkosryhmä pelaa maan kolmanneksi korkeimmalla sarjatasolla Pervaja Ligassa. Seura toimii KHL-joukkue HK Neftehimik Nižnekamskin yhteistyöseurana.

Historia 

Ižstal Iževsk perustettiin vuonna 1959 Neuvostoliiton kolmannelle sarjatasolle Vtoraja Ligaan. Sieltä Ižstal nousi Pervaja Ligaan kaudeksi 1974–1975 ja voitti samalla kaudella mestaruuden. Joukkue toisti mestaruuden vuosina 1979 ja 1981, minkä jälkeen se nousi Neuvostoliiton jääkiekon mestaruussarjaan. Ižstal pelasi maan pääsarjassa seitsemän kautta sijoittuen parhaimmillaan yhdeksänneksi. Seura pudotettiin takaisin Pervaja Ligaan kaudeksi 1985–1986, mistä se nousi Neuvostoliiton hajottua pariin otteeseen Venäjän pääsarjaan, mutta se on pelannut pääasiassa vuonna 1992 perustetussa nykyisellä toisella sarjatasolla Vysšaja Ligassa.

Joukkue kaudella 2022–2023

Joukkueenjohto 
 Päävalmentaja: Ramil Saifullin 
 Apuvalmentaja: Igor Kropotin 
 Apuvalmentaja: Konstantin Masljukov 
 Maalivahtivalmentaja: Sergei Magarilov 
 Toimitusjohtaja: Jevgeni Loiferman 

Lähde: EliteProspects

Lähteet 

Venäläiset VHL-seurat
Vesa Wallgren

Vesa Tapani Wallgren (s. 4. marraskuuta 1960 Tampere) on suomalainen näyttelijä. 

Hänet tunnetaan televisiosarjasta Pirunpelto. Hän on näytellyt lukuisissa muissakin televisiosarjoissa mm. Yhteinen huone, Hiphop Hamlet, Siinä näkijä missä tekijä, Seitsemäntoista, sekä Klikkaa mua. 

Vesa Wallgren on näytellyt myös mm. elokuvissa Lapin kullan kimallus (1999),  Vares - Sukkanauhakäärme (2011), Armoton maa (2017), sekä Matti und Sami und die drei grössten Fehler des Universums (2018). 

Vesa Wallgren on näytellyt myös mm. Helsingin kaupunginteatterissa, Tampereen Teatterissa, sekä Tampereen Työväen Teatterissa.

Wallgren opiskeli Tampereen yliopiston näyttelijäntyön laitoksella 1977-1981.

Valikoitu filmografia

Yksityiselämä 
Wallgren on ollut avoliitossa näyttelijä Sinikka Mokkilan kanssa vuodesta 1983. Heillä on kaksi lasta.

Lähteet

Aiheesta muualla 
Vesa Wallgren, Suomen näyttelijäliitto: näyttelijäprofiili 

 

Suomalaiset näyttelijät
Vuonna 1960 syntyneet
Elävät henkilöt
Luhtakarhunsammal

Luhtakarhunsammal (Polytrichum swartzii) on pohjakerroksien sammallaji. Se kuuluu Polytrichaceae -heimoon ja karhunsammalten sukuun. Luhtakarhunsammal on eräs luhtaisuutta ilmentävä sammal. Se kasvaa järvien ja jokien tulvarannoilla, luhtakorvissa, luhtanevoilla ja kosteilla kankailla märällä maalla. Laji on Suomessa elinvoimainen ja sitä esiintyy koko Suomessa Etelä-Karjalaa lukuun ottamatta.

Lähteet

Aiheesta muualla
ITIS: Polytrichum swartzii 

Karhunsammalet
Kick (makeinen)

Kick on Malacon valmistama lakritsitoffee. Makeista on valmistettu vuodesta 1954 lähtien. Vuoteen 2006 asti makeisen nimi oli Käck.

Kick -patukoita myydään 19 gramman paperipakkauksissa. Kickiä saa Ruotsista myös 120 gramman pusseissa

Kick-tuotteet 
• Kick Original

• Kick Sea Salt

• Kick Raspberry

• Kick Sea Salt Caramel

• Kick Mango

Markkinoilta poistuneet Kick-tuotteet 
• Kick Lemon

• Kick Pear Cactus

Lähteet 

Makeismerkit
Lluís Companys

Lluís Companys i Jover (21. kesäkuuta 1882 Tarròs – 15. lokakuuta 1940 Barcelona) oli Katalonian itsehallintoalueen 123. – ja Esquerra Republicana de Catalunya -puolueen johtaja. Hän oli Katalonian itsenäisyyden tunnettu puolestapuhuja, ja siksi Francisco Franco teloitutti hänet pian Espanjan sisällissodan jälkeen vuonna 1940.

Lähteet

Aiheesta muualla 

 Lluís Companys i Joverin sivusto 
 Lluís Companys i Joverin elämäkerta 

Espanjan ministerit
Katalonian aluejohtajat
Espanjalaiset teloitetut
Vuonna 1882 syntyneet
Vuonna 1940 kuolleet
Euroopan unionin kirjallisuuspalkinto

Euroopan unionin kirjallisuuspalkinto on syksyllä 2009 perustettu EU:n kirjailijoille suunnattu palkinto. Sen tarkoituksena on edistää eurooppalaisen nykykirjallisuuden näkyvyyttä. Kirjailijoiden ohella EU:n kulttuuriohjelma edistää myös teosten kääntämistä.

Palkinto jaetaan kolmen vuoden jaksoissa. Joka vuosi vuorossa ovat eri EU:n kulttuuriohjelmaan osallistuvat maat. Suomi oli palkittavien maiden joukossa vuonna 2013. Ensimmäisessä jaossa syksyllä 2009 palkinnon sai 12 kirjailijaa 12 maasta. Kukin palkittu sai 5 000 euroa.

Palkinto

Lähteet

Aiheesta muualla 
 Palkinnon kotisivu  / 

Kirjallisuuspalkinnot
Euroopan unioni
Vejlenvuonon silta

Vejlenvuonon silta () on Tanskassa palkkisilta, joka kulkee Vejlenvuonon yli Vejlessä. Silta rakennettiin vuosina 1975–1980, ja se avattiin käyttöön 1. heinäkuuta 1980. Sillalla kulkee nelikaistainen moottoritie, Eurooppatie 45, ja se on Tanskan kuudenneksi pisin silta. Sillan ylittää päivittäin yli 50 000 autoa, ja se on Tanskan vilkaimmin liikennöity moottoritiesilta.

Lähteet

Aiheesta muualla
 Vejdirektoratet: Vejlefjordbroen web-kamera

Tanskan sillat
Vejle
Palkkisillat
Tieliikennesillat
Freddie Laker

Sir Frederick Alfred Laker (6. elokuuta 1922 – 9. helmikuuta 2006) oli brittiläinen ilmailuyrittäjä, joka tunnetaan parhaiten hänen vuonna 1966 perustamastaan Laker Airways -lentoyhtiöstä, joka meni vararikkoon vuonna 1982. Muita Lakerin yrityksiä olivat lentokoneiden muunnostöitä tehnyt Aviation Traders sekä lentoyhtiöt Air Charter, Channel Air Bridge ja Laker Airways -nimeä käyttäneet yhtiöt Yhdysvalloissa ja Bahamalla.

Laker oli ensimmäisiä lentoyhtiön omistajia, joka otti käyttöön pelkistetyn palvelun ilmaliikenteen liiketoiminta-ajatuksen. Samaa toiminta-ajatusta ovat sittemmin, parhaimmillaan menestyksekkäästikin, soveltaneet EasyJet, Ryanair, Southwest Airlines, AirAsia ja monet muut halpalentoyhtiöt.

Brittiläiset liikemiehet
Vuonna 1922 syntyneet
Vuonna 2006 kuolleet
Oregonin sopimus

Oregonin sopimus () oli Yhdysvaltojen ja Yhdistyneen kuningaskunnan allekirjoittama sopimus, jossa päästiin yksimielisyyteen Oregonin aluetta koskeneista rajariidoista. Molemmat maat olivat pitäneet hallussa aluetta vuoden 1818 sopimuksen jälkeen. Sopimus allekirjoitettiin 15. kesäkuuta 1846 Washingtonissa. Oregonin sopimuksessa sovitut rajat ovat pääpiirteittäin samat kuin nykyiset Yhdysvaltojen ja Kanadan rajat.

Sopimuksen neuvottelivat Yhdysvaltain valtiosihteeri James Buchanan, josta tuli myöhemmin presidentti, ja Yhdistyneen kuningaskuntien lähettiläs Richard Pakenham.

Sopimuksen mukaan Yhdysvaltojen ja Brittiläisen Pohjois-Amerikan rajaksi tuli 49. leveyspiiri Kalliovuorilta Juan de Fucan salmeen Tyynellemerelle. Pokkeuksena oli Vancouverinsaari, joka jäi kokonaisuudessaan osaksi Brittiläistä Pohjois-Amerikkaa. Saari ja sen rannikon saaret laillistettiin perustuslailla Vancouver Islandin siirtokunnaksi 1849. Alueen Yhdysvaltojen osasta muodostettiin 14. elokuuta 1848 Oregonin territorio, josta taas muodostettiin Washingtonin territorio 1853. Brittien osa säilyi järjestäytymättömänä vuoteen 1858, jolloin Fraser Canyonin kultaryntäyksen seurauksena alue julistettiin Brittiläisen Kolumbian siirtokunnaksi pyrkimyksenä turvata alue mahdolliselta yhdysvaltalaisten uudelleenasuttamiselta. Vancouver Islandin siirtokunta yhdistettiin 1866 Brittiläisen Kolumbian siirtokuntaan, joka liittyi Kanadan dominioon vuonna 1871. Tällöin Oregonin sopimuksessa sovitut rajat ja merialueet jäivät Yhdysvaltojen ja Brittiläisen Pohjois-Amerikan väliseksi rajaksi.

Lähteet 

1846
Kanadan historia
Yhdysvaltain poliittinen historia
Yhdistyneen kuningaskunnan poliittinen historia
Yhdistyneen kuningaskunnan ulkopolitiikka
Yhdysvaltain ulkopolitiikka
Mikko Lukkarila

Mikko Lukkarila (s. 24. kesäkuuta 1987, Tornio) on suomalainen jääpalloilija, pelipaikaltaan hyökkääjä. Hän edustaa Ruotsin Allsvenskanissa pelaavaa Gripen Trollhättania. Lukkarilan ura alkoi Bandyliigassa kaudella 2004–2005 Tornion Palloveikkojen riveissä.

Maajoukkueuransa Lukkarila aloitti vuonna 2007 ja kuuluu nykyään myös joukkueen runkopelaajiin.

Saavutukset

Maajoukkueessa

 MM-hopea: 2010 
 MM-pronssia: 2008, 2009, 2019

Seurajoukkueissa

4-kertainen SM-kultamitalisti: 2004, 2005, 2006, 2007 ToPV:n riveissä
2 SM-hopeamitalisti: 2003, 2008 ToPV:n riveissä.
2 Ruotsin mestaruushopeaa: 2010, 2011 Bollnäs GoIF/BF:n riveissä.

Aiheesta muualla 
 Profiili IBDB:ssä

Suomalaiset jääpalloilijat
Vuonna 1987 syntyneet
Elävät henkilöt
Helinä-keiju

Helinä-keiju (joskus myös Heli; vuoden 2002 Peter Pan -käännöksessä Raikuli; ) on kuvitteellinen hahmo lastenkirjailija J. M. Barrien kirjassa Peter Pan ja siitä tehdyissä sovituksissa. Helinä-keiju esiintyi ensimmäistä kertaa valonsäteenä vuonna 1904 julkaistussa näytelmässä Peter Pan, joka ilmestyi 1911 kirjana nimellä Peter and Wendy. Nimi lyhennettiin myöhemmin muotoon Peter Pan.

Helinä asuu teepannun muotoisessa talossa Kimmellyslaaksossa, Mikä-Mikä-Maassa. Helinä on pata- ja kattilakeiju. Hän rakastaa pannujen, kattiloiden ja kulhojen korjaamista. Helinä-keiju on muiden keijujen mukaan pippurinen, peloton ja hauskanpitoa rakastava, helposti loukkaantuva, mutta myös ripeä pyytämään anteeksi, todellinen ystävä.

Helinä-keiju sai ihmisen hahmon vuonna 1953 Disneyn tekemässä animaatioelokuvassa Peter Pan. Hahmo on animaattori Marc Davisin kehittelemä. DisneyToon Studios tuotti tietokoneanimaatioelokuvan Helinä-keiju vuonna 2008. Se on ensimmäinen elokuva, jossa Helinä-keiju on pääosassa. Elokuva kertoo Helinä-keijusta, Keijupoukamasta ja sen keijuista. Vuonna 2009 julkaistiin animaatioelokuvan jatko-osa Helinä-keiju ja kadonnut aarre. Sarjan kolmas elokuva Helinä-keiju ja suuri keijupelastus julkaistiin vuonna 2010 ja neljäs Helinä-keiju ja siipien salaisuus vuonna 2012. Sarjan viimeisiksi elokuviksi jäivät Helinä-keiju ja merirosvokeiju ja Helinä-keiju ja Mikä-mikä-hirviön arvoitus (molemmat 2014).

Esiintymiset

Kirjoissa 
 Barrie, J.M., Peter Pan

Keijut-kirjasarja, muun muassa:
 Thorpe, Kiki, Särö täydellisyydessä. Sanoma Magazines Finland, 2005.
 Carson Levine, Gail, Lumottu maa vaarassa.Sanoma Magazines Finland, 2005.
 Tarinoita keijupoukamasta. Sanoma Magazines Finland, 2006.
 Carson Levine, Gail, Lumottu taikasauva. Sanoma Magazines Finland, 2007.
 Arps, Melissa, Helinä-keiju ja kadonnut aarre. Sanoma Magazines Finland, 2009.

Elokuvissa 
 Peter Pan (1953)
 Hook – Kapteeni Koukku (Hook, 1991)
 Peter Pan ja paluu Mikä-mikä-maahan (Peter Pan: Return to Never Land, 2002)
 Peter Pan (2003)
 Helinä-keiju (Tinker Bell, 2008)
 Helinä-keiju ja kadonnut aarre (Tinker Bell and the Lost Treasure, 2009)
 Helinä-keiju ja suuri keijupelastus (Tinker Bell and the Great Fairy Rescue, 2010)
 Helinä-keiju ja siipien salaisuus (Secret of the Wings, 2012)
 Helinä-keiju ja merirosvokeiju (The Pirate Fairy, 2014)
 Helinä-keiju ja Mikä-mikä hirviön arvoitus (Legend of the Neverbeast, 2014)

Televisiosarjassa 
 Winxien maailma (World of Winx, 2017)

Lähteet

Aiheesta muualla 

Lasten- ja nuortenkirjallisuuden henkilöhahmot
Animaatiohahmot
Keijukaiset
Peter Pan
Seulonnan keskeiset artikkelit
Munchkin (kissa)

Munchkin on Yhdysvalloista peräisin oleva kissarotu, jonka näkyvin tunnusmerkki on luontaisen geenimutaation aikaansaama lyhytjalkaisuus. Suomessa rotu on harvinainen, sillä Suomen Kissaliitto ry ja sen kattojärjestö Fédération Internationale Féline eivät ole hyväksyneet sitä, eikä rotu voi osallistua Kissaliiton alaisiin näyttelyihin.

Lähteet

Kissarodut
Seulonnan keskeiset artikkelit
Gudauta

Gudauta (, abhaasiksi Гәдоуҭа G˚dowtha, georgiaksi გუდაუთა Gudauta) on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannalla 37 kilometriä Suhumista luoteeseen. Kaupunki on Gudautan piirin keskus. Sen kautta kulkee Venäjältä Tbilisiin johtava rautatie (Gudautan asema). Asukkaita on 7 700 henkeä (vuonna 2003).

Gudauta sai kaupunginoikeudet vuonna 1926. Neuvostoaikana se oli suosittu matkailukohde. Nähtävyyksiin kuuluu museoalue Abazgija, läheisessä Lyhnan kylässä sijaitsevat keskiaikaisen palatsin rauniot ja 900–1000-luvun kirkko sekä Abahvatsan linnoitus.

Aiheesta muualla
 Gudautan kaupungin ja piirin sivusto 

Abhasian kaupungit
Gudautan piiri
Pohjankarhunsammal

Pohjankarhunsammal (Polytrichastrum norwegicum) on arktiseten alueiden ja vuoristojen pystykasvuinen sammallaji. Se kuuluu Polytrichaceae -heimoon ja karhunsammalten sukuun. Lajia esiintyy Suomessa ainoastaan Metsä-Lapissa ja Tunturi-Lapissa. Metsä-Lapissa laji on luokiteltu uhanalaiseksi. Valtakunnallisessa luokittelussa pohjankarhunsammal on elinvoimainen. Nykyisin pohjankarhunsammalta pidetään osana vuorikarhunsammal -lajia.

Lähteet 

Karhunsammalet
Likino-Duljovo

Likino-Duljovo () on kaupunki Moskovan alueen Orehovo-Zujevon piirissä Venäjällä. Se sijaitsee Meštšoran alangon reunalla 98 kilometriä Moskovasta koilliseen. Kaupungin kautta kulkee Orehovo-Zujevon ja Kurovskojen välinen rautatie (Duljovon asema). Asukkaita on 31 321 henkeä (vuonna 2010).

1870-luvulla paikalle perustettiin kutomo, jonka ympärille syntyi työläisasutus. Vuonna 1930 yhdistetyistä Likinon ja Duljovon taajamista tuli kaupunki vuonna 1937. Nykyään siellä on mm. suuri posliinitehdas, tekstiilitehdas ja linja-autotehdas. Nähtävyyksiin kuuluu Konstantin Melnikovin 1930-luvun alussa suunnittelema konstruktivistinen posliinitehtaan kulttuuritalo.

Lähteet

Lähteet joihin ei viitata

Aiheesta muualla

 Kaupungin kotisivut  (ld-gorod.ru)
 Epävirallinen kaupunkisivusto 
 Toinen kaupunkisivusto 

Moskovan alueen kaupungit
Vallankumouksellinen kommunistinen puolue

Vallankumouksellinen kommunistinen puolue () on yhdysvaltalainen maolainen kommunistinen puolue, jota johtaa Bob Avakian. Puolue julkaisee Revolution-lehteä.

Ideologialtaan marxilais-leniniläis-maolainen puolue on perustettu vuonna 1975.

Puolueen aktiivi Damián García kuoli 22. huhtikuuta 1980 henkirikoksen uhrina Los Angelesissa. Hän oli kaksi viikkoa aiemmin nostanut Alamon ylle punaisen lipun Teksasin lipun tilalle. Puolueen mukaan Garcían kuolema oli poliisin toimeenpanema salamurha.

Lähteet

Aiheesta muualla 
 Puolueen lehden viralliset sivut 

Yhdysvaltalaiset puolueet
Kommunistiset puolueet
Liski (kaupunki)

Liski () on kaupunki Voronežin alueella Venäjällä. Se sijaitsee Donin rannalla 98 kilometriä Voronežista kaakkoon. Kaupunki on Liskin piirin keskus. Siellä risteytyvät Voronežin ja Millerovon sekä Harkovan ja Balašovin väliset rautatiet. Vuoden 2010 väestönlaskennan mukaan kaupungissa oli 55 530 asukasta.

1500-luvulta lähtien paikalla sijaitsivat Novaja Pokrovkan, Liskin ja Zalužnojen kylät. Vuonna 1870 rakennettiin Liskin rautatieasema. Vuonna 1937 asemataajamasta tuli kaupunki. Vuodesta 1918 lähtien paikkakunnan nimenä oli Svoboda, vuodesta 1943 Liski, vuodesta 1965 Romanian kommunistipuolueen johtajan mukaan Georgiu-Dež ja vuodesta 1991 jälleen Liski. Toisen maailmansodan aikana saksalaisten hyökkäys pysäytettiin Donin oikealle rannalle. Zalužnojen ja Liskin kylät tuhoutuivat täysin kovissa taisteluissa. Nykyään kaupungissa on lähinnä rautatieliikennettä palvelevia yrityksiä sekä elintarviketeollisuutta.

Lähteet

Aiheesta muualla

 Liskin piirin ja kaupungin sivusto 

Voronežin alueen kaupungit
Oulun keskusaukio

Oulun keskusaukio on aukio Oulun keskustassa Pakkahuoneenkadun ja Kirkkokadun risteyksessä. Aukio kuuluu osana kävelykatu Rotuaariin.

Keskusaukio on rakennettu vasta sotien jälkeen. Jatkosodan pommitukset helmikuussa 1944 olivat tuhonneet Kirkkokatu 15:n ja 17:n puiset kauppatalot. Näille palotonteille suunniteltiin uusi keskusaukio Meurman-Ervin asemakaavassa 1947. Asemakaavassa aukiota reunustivat viisikerroksiset talot. Suunnitellessaan uudisrakennusta pommituksissa tuhoutuneen Pohjalaisen Kirjakaupan tilalle, kiinteistöyhtiö Pohjolan Kirja lupasi luovuttaa osan tontistaan yleiseksi aukioksi, jos kaupunki antaisi rakentaa kuusikerroksen talon. Kaupunginvaltuusto hyväksyi asemakaavamuutoksen alkuvuodesta 1948. Arkkitehti Uki Heikkisen suunnittelema uudisrakennus valmistui tammikuussa 1954. Asemakaavamuutos olisi mahdollistanut myös toisen tuhoutuneen talon korvaamisen kuusikerroksisella rakennuksella, mutta tontille rakennettu Sokos-tavaratalo toteutettiin vain kaksikerroksisena. Aukion suunniteltu ulkoasu toteutui vasta vuonna 2003, kun Sokos-tavaratalo purettiin ja Osuuskauppa Arina rakensi tontille nykyisen hotellin.

Kirkkokadun toisella puolella keskusaukiota reunustavat jugendtyyliset kivirakennukset: arkkitehti Valter Thomén suunnittelema Pallaksen talo vuodelta 1907 ja arkkitehti Wivi Lönnin suunnittelema Oulun aluesäästöpankin talo vuodelta 1911.

Keskusaukio toimi pysäköintialueena kunnes kävelykatu Rotuaari rakennettiin. Aukion keskellä on arkkitehti Seppo Valjuksen suunnittelema suihkulähde Keskusaukion kaivohuone (1989), joka paremmin tunnetaan nimellä Rotuaarin pallo.

Lähteet

Aiheesta muualla 

Keskusaukio
Pokkinen
Torpedo Ust-Kamenogorsk

Torpedo Ust-Kamenogorsk () on kazakstanilainen jääkiekkoseura, joka on kotoisin Öskemenistä (ven. Ust-Kamenogorsk) Itä-Kazakstanin alueelta. Seuran ykkösjoukkue pelaa venäläisessä VHL-liigassa ja kakkosjoukkue Kazakstanin pääsarjassa.

Historia

Neuvostoaika ja Venäjä
Torpedo Ust-Kamenogors perustettiin vuonna 1955. Se pääsi osallistumaan Neuvostoliiton toiselle sarjatasolle Pervaja Ligaan ensi kerran kaudella 1963–1964. Kaudella 1966–1967 Torpedo taisteli sarjan mestaruudesta, mutta hävisi Metallurg Novokuznetskille. Tätä korkeammalle Torpedo ei sijoittunut ja kauden 1976–1977 päätteeksi joukkue putosi Neuvostoliiton kolmannelle sarjatasolle Vtoraja Ligaan. Torpedo nousi takaisin Pervaja Ligaan kahden vuoden jälkeen ja nousi kaudeksi 1987–1988 Neuvostoliiton pääsarjaan, joskin putosi yhden kauden jälkeen takaisin. Torpedo nousi uudelleen pääsarjaan kaudella 1989–1990 ja onnistui pitämään siellä paikkansa sarjan alasajoon saakka.

Neuvostoliiton hajottua Torpedo jatkoi alueen pääsarjassa ensin IVY:n mestaruussarjassa ja sitten Kansainvälisessä liigassa. Kun Venäjälle perustettiin oma pääsarja, eikä siihen ei otettu alkuun ulkomaisia seuroja, oli Torpedon liityttävä maan toiselle tasolle Vysšaja Ligaan. Vysšaja Ligassa joukkue vaihtoi vuonna 2001 nimensä HK Kaztšink-Torpedoksi. HK Kaztšink-Torpedo jatkoi myös uudistetussa VHL-liigassa. Vuonna 2015 seura otti käyttöön alkuperäisen nimensä.

Kazakstanin pääsarja ja kansainväliset pelit

Neuvostoliiton kaaduttua Kazakstanissa perustettiin oma kansallinen jääkiekkoliiga, Kazakstanin mestaruussarja. Torpedo siirsi Pervaja Ligassa pelanneen kakkosjoukkueensa kyseiseen sarjaan ja hallitsi liigaa sen ensimmäiset vuosikymmenet. Torpedo on voittanut liigan mestaruuden ennätykselliset 13 kertaa, joista kahdesti kuusi kertaa peräkkäin. Joukkue on ainoa perustajajoukkue, joka on edelleen mukana liigassa.

HK Kaztsink-Torpedo on osallistunut jääkiekon Continental Cupiin kolmesti, vuosina 2004, 2005 ja 2008. Vuonna 2008 joukkue saavutti Cupissa kolmannen sijan.

Joukkue kaudella 2022–2023

Joukkueenjohto 
 Päävalmentaja: Ruslan Suleimanov 
 Apuvalmentaja: Jevgeni Fadejev 
 Apuvalmentaja: Andrei Korabejnikov 
 Maalivahtivalmentaja: Roman Medvedev 
 Fysiikkavalmentaja: Igor Jelisejev 
 Puheenjohtaja: Nikolai Proskurin 
 Toimitusjohtaja: Viktor Bistrjantsev 

Lähde: EliteProspects

Lähteet 

Kaztsink-Torpedo
Kaztsink-Torpedo
NBA-kausi 2009–2010

NBA-kausi 2009–2010 oli NBA-liigan 64. kausi. Runkosarja alkoi 27. lokakuuta 2009 ja päättyi 14. huhtikuuta 2010, jonka jälkeen käynnistyneiden pudotuspelien päätteeksi, 17. kesäkuuta, Los Angeles Lakers uusi edelliskauden mestaruutensa kaatamalla Boston Celticsin finaalisarjassa otteluvoitoin 4–3.

Tapahtumia

Tähdistöottelu pelattiin Dallasissa ja idän joukkue voitti sen pistein 141–139. Ottelun parhaana pelaajana palkittiin Miami Heatin Dwyane Wade. Ottelua seurasi Cowboys Stadiumilla ennätyksellinen 108 713 hengen yleisö.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): LeBron James, Cleveland Cavaliers
 Vuoden tulokas: Tyreke Evans, Sacramento Kings
 Vuoden puolustuspelaaja: Dwight Howard, Orlando Magic
 Paras kuudes pelaaja: Jamal Crawford, Atlanta Hawks
 Kehittynein pelaaja: Aaron Brooks, Houston Rockets
 Vuoden valmentaja: Scott Brooks, Oklahoma City Thunder
 Finaalien MVP: Kobe Bryant, Los Angeles Lakers

NBA-kaudet
Koripallosarjojen kausi 2009–2010/2010
Leszek Balcerowicz

Leszek Henryk Balcerowicz (s. 19. tammikuuta 1947 Lipno, Puola) on puolalainen taloustieteilijä, professori ja maan entinen valtiovarainministeri.

Balcerowicz alkoi neuvoa Solidaarisuus-liikettä jo ennen sen valtaantuloa ja joutui siksi valtaapitävän kommunistipuolueen epäsuosioon. Valtiovarainministerinä hän oli syyskuusta 1989 elokuuhun 1991 ja uudelleen 31. lokakuuta 1997 – 8. kesäkuuta 2000. Valtion korkeimman kunniamerkin hän sai 11. marraskuuta 2005. Hän on myös YK:n Commission on Legal Empowerment of the Poor -komission jäsen.

Puolassa pyrittiin mahdollisimman nopeaan siirtymiseen markkinatalouteen vuodesta 1990 alkaen Balcerowiczin ja professori Jeffrey Sachsin johdolla. Puolan elintaso kohosi ”20 vuodessa enemmän kuin missään muualla”, ja vuonna 2008 Puolan bruttokansantuote oli 77 % korkeampi kuin 1989. Tätä Balcerowizin politiikkaa kutsuttiin šokkiterapiaksi. Balcerowiczin mukaan nyt Puolan pitäisi entistä nopeammin purkaa sääntelyä ja yksityistää loput valtion omistamat yritykset.

Lähteet

Aiheesta muualla 

Puolalaiset poliitikot
Taloustieteilijät
Vuonna 1947 syntyneet
Elävät henkilöt
Töyhtöhaukat

Töyhtöhaukat (Aviceda) on haukkojen heimoon kuuluva päiväpetolintusuku. Töyhtöhaukkojen sukuun kuuluu BirdLifen mukaan viisi lajia.

Töyhtöhaukkoihin kuuluvia lajeja 
 Afrikantöyhtöhaukka (Aviceda cuculoides)
 Isotöyhtöhaukka (Aviceda jerdoni)
 Kirjotöyhtöhaukka (Aviceda leuphotes)
 Madagaskarintöyhtöhaukka (Aviceda madagascariensis)
 Töyhtöhaukka (Aviceda subcristata)

Aiheesta muualla 
BirdLife Suomi ry: Maailman lintujen suomenkieliset nimet 2., uudistettu painos (2006) 
ITIS: Aviceda 

Haukat
Vierumäen rautatieasema

Vierumäki (lyh. Vrm) on linjavaihde Lahti-Heinola -radalla. Se sijaitsee ratakilometrillä 153,8 Vierumäen kaupunginosassa Heinolassa.

Vierumäen linjavaihde käsittää 4-raiteisen ratapihan. Kaikki raiteet ovat läpiajettavia. Ratapihan vieressä toimii puunjalostusyritys Versowood, joka käyttää rautatiekuljetuksia. Yrityksen lastauslaituri on ratapihan läntisimmällä raiteella. Vanha Thure Hellströmin piirtämä asemarakennus on yhä jäljellä ja hyvässä kunnossa.

Henkilöliikenne radalta lopetettiin 1968.

Lähteet

Heinolan rautatieliikennepaikat
Vierumäki
Charles Monro

Sir Charles Carmichael Monro, Bearcroftsin 1. paroni (15. kesäkuuta 1860 – 7. joulukuuta 1929) oli brittiläinen kenraali ja Gibraltarin kuvernööri 1920-1929.

Skottilaistaustainen Monro syntyi 15. kesäkuuta 1860 merellä Maid of Judah-matkustajalaivalla matkalla Englantiin. Hän kävi Sandhurstin sotakorkeakoulun, jonka jälkeen astui ensimmäiseen joukko-osastoonsa 2. jalkaväkirykmenttiin 1879. Ennen ensimmäistä maailmansotaa hänen uransa eteni tyypillisen brittiarmeijan upseerin tavoin ja hän osallistui buurisotaan 1900-luvun alussa.

Maailmansodan hän aloitti brittiläisten siirtojoukkojen riveissä divisioonankomentajana Douglas Haigin 1. armeijan alaisuudessa. Turkkia vastaan käydyn Gallipolin taistelun käännyttyä fiaskoksi Monro komennettiin Ian Hamiltonin tilalle. Monro määräsi liittoutuneiden joukkojen evakuoinnin. Hallituksen kokouksessa 7. joulukuuta 1915 hän epäili joukkojen vetäytymisen aikana koituvan suuria tappioita aina 40% asti, mutta hänen suunnitelmansa toimi yllättävän hyvin eikä kaatuneita tullut. Viimeiset joukot vetäytyivät Dardanelleilta 9. tammikuuta 1916. Tämän jälkeen hänet siirrettiin tammikuussa 1916 1. armeijan komentajaksi seuraten Haigia. Myöhemmin hänet nimitettiin edelleen 3. armeijan komentajaksi.

21. elokuuta 1916 hänet siirrettiin Intiassa olevien brittijoukkojen komentajaksi. Hän seurasi tehtävässä kenraali Beauchamp Duffia. Intiassa Monro järjesteli uudelleen sotilaiden värväys- ja koulutustoimen pitäen silmällä joukkojen valmiustason nostamista. Monro pysyi brittien Intian armeijan komentajana vuoteen 1920 osallistuen kolmanteen afgaanisotaan 1919.

Hän sai paronin tittelin 1921. Vuonna 1923 hänestä tuli Gibraltarin kuvernööri. Hän jäi eläkkeelle 1928 ja kuoli Lontoossa seuraavana vuonna.

Lähteet

Aiheesta muualla 

Brittiläiset kenraalit
Gibraltarin kuvernöörit
Brittiläiset paronit
Vuonna 1860 syntyneet
Vuonna 1929 kuolleet
Norjan kielipolitiikka

Norjan kielipolitiikka tarkoittaa Norjan valtion suhdetta eri kieliin ja eri kieliä puhuviin ihmisryhmiin. Norjassa on yksi virallinen kieli (norja) ja kolme vähemmistökieltä (saame, kveeni ja romani). Huippuvuorilla puhutaan myös venäjää ja puolaa, mutta niillä ei ole virallista asemaa.

Norjan kieli

Norja on Norjan puhutuin kieli, jota käyttää äidinkielenään 95 % väestöstä. Norjan kirjakieli voidaan jakaa kahtia Kirjanorjaan ja uusnorjaan; uusnorja perustuu puhekieleen, kun taas Kirjanorja on vanha kirjakieli, joka syntyi norjalaisen eliitin keskuudessa 400 vuotta sitten tanskan ja norjan sekoittuessa. Valtio tunnusti nynorskin vuonna 1885. Nynorskia käytetään maan länsiosien vuonoissa, ja 10 % norjalaisista käyttää sitä kirjakielenään. Kirjanorjaa käytetään Norjan tiheämmin asutetuilla alueilla, 85–90 % käyttää sitä kirjakielenään. Aikoinaan molemmat kielet yritettiin yhdistää luomalla samnorsk, mutta siitä ei koskaan tullut laajasti käytettyä. Høgnorsk on nynorskin muoto, jossa on säilynyt enemmän vanhoja vaikutteita, mutta silläkin on vain vähän käyttäjiä.

Saamelaiskielet
Saamelaiskielillä on Norjassa noin 15 800 puhujaa. Norjan saamelaiskielet ovat eteläsaame, luulajansaame, piitimensaame ja pohjoissaame. Norja on määrällisesti eniten saamelaisia ja saamelaiskieliä puhuvia.  Saamelaiskielillä on virallinen asema Porsangin, Kaarasjoen, Tenon, Uuniemen, Koutokeinon, Kaivuonon, Tysfjordin ja Snåsan kunnissa. Koutokeino on saamelaisten tärkeimpiä kulttuurikeskuksia, Snåsa on eteläsaamen tärkein keskus. 1860-luvulta eteenpäin saamelaiskielten puhujiin kohdistettiin norjalaistamistoimia, ja kielet alkoivat elpyä vasta 1970-luvulla.

Kveeni
Kveeniä eli ruijan murteita puhuvat kveenit Tromssan ja Finnmarkin lääneissä. Kielellä on Norjassa noin 6 500 puhujaa. Kuten saamelaiskielienkin puhujiin, myös kveeneihin kohdistettiin norjalaistamistoimia. Samoin kuin saame, kieli alkoi elpyä 1970-luvulla ja vuodesta 2006 lähtien kieltä on voinut opiskella Tromssan yliopistossa. Kveeni on virallinen kieli Porsangissa.

Romanin kieli
Romanin kielellä on Norjassa noin 6 500 puhujaa, ja se jakautuu neljään murteeseen: tavringerin, vlaxin, skandiromaanin ja rodin murteisiin. Rodi on muodostunut norjan kielestä, jossa on suuri määrä lainasanoja romanin kielestä. Romanit eivät ole keskittyneet mihinkään osaan maata vaan ovat hajautuneet ympäri sitä, lähinnä suuriin asutuskeskuksiin.

Lähteet

Kielipolitiikka
Kielipolitiikka
Josef Peters

Josef Peters (16. syyskuuta 1914 – 24. huhtikuuta 2001) oli saksalainen Formula 1 -kuljettaja. Hän osallistui yhteen Formula 1 -osakilpailuun kaudella 1952, Saksan GP:hen. Hän keskeytti kilpailussa, eikä saavuttanut pisteitä. Aika-ajoissa Peters oli parhaimmillaan kahdeskymmenes.

Aiheesta muualla  
http://www.statsf1.com/en/josef-peters.aspx

Saksalaiset Formula 1 -kuljettajat
Vuonna 1914 syntyneet
Vuonna 2001 kuolleet
Försti

Försti voi tarkoittaa seuraavia:

 försti, laivan yliperämies
 Försti, sukunimenä:
 Antti Försti (s. 1964), suomalainen lentopalloilija ja valmentaja
 Johanna Försti (s. 1974), suomalainen laulaja
 Matti Försti (s. 1963), suomalainen lentopalloilija ja valmentaja
Alessandro Pesenti-Rossi

Alessandro Pesenti-Rossi (s 31. elokuuta 1942 Bergamo) on entinen italialainen Formula 1 -kuljettaja. Hän osallistui neljään ja pääsi starttaamaan kolmeen Formula 1 -osakilpailuun kaudella 1976. Hän oli parhaimmillaan 11. Itävallan GP:ssä.

Alessandro kilpaili myös Formula 3- ja Formula 2 -luokissa kohtalaisella menestyksellä. Hän palasi F2-luokkaan vuodeksi 1977.

Aiheesta muualla 
http://www.statsf1.com/en/alessandro-pesenti-rossi.aspx

Italialaiset Formula 1 -kuljettajat
Vuonna 1942 syntyneet
Elävät henkilöt
Leeni

Leeni on suomalainen naisen etunimi, Leena-nimen muunnelma. Leenin nimipäivä on samana päivänä, 22. heinäkuuta, kuin Leenankin. Suomessa on Digi- ja väestötietoviraston tietojen mukaan rekisteröity 1900-luvun alusta vuoden 2019 loppuun mennessä 521 Leeni-nimen saanutta naista ja alle viisi miestä.

Tunnettuja Leenejä

 Leeni-Maria Hovila (s. 1978), laulaja
 Leeni Ikonen (s. 1955), varatuomari, lastensuojeluasioista kirjoittanut tietokirjailija
 Leeni Peltonen (s. 1961), viestintäalan ammattilainen, tietokirjailija ja päätoimittaja
 Leeni Tiirakari (s. 1946), kirjailija ja historian lehtori
 Leeni Vesterinen (1886–1972), virolais-suomalainen kääntäjä, kirjailija, opettaja, johtaja ja suomalais-virolaisen heimoyhteistyön aktiivitoimija

Kuvitteellisia Leenejä 

 Leeni Korpela, päähenkilö Ville Salmisen ohjaamassa elokuvassa Haaviston Leeni

Lähteet

Etunimet
Masamune Shirow

Masamune Shirow (, oik. , s. 23. marraskuuta 1961) on kansainvälisesti tunnettu mangaka. Tunnetuimmat teokset ovat Appleseed ja Ghost in the Shell, joista on tehty anime-elokuvia ja -sarjoja.

Teoksia 
Black Magic (1983)Appleseed - Book 1 (1985)Appleseed - Book 2 (1985)Dominion (1986)Appleseed - Book 3 (1987)Appleseed - Book 4 (1989)Ghost in the Shell (1991)Orion (1991)Intron Depot 1 (1992) (scifi-teemainen värillinen kuvitustaidekirja sisältäen töitä vuosilta 1981 - 1991)Dominion: Conflict 1 (No More Noise) (1995) Intron Depot 2 - Blades (1998) (fantasia-teemainen värillinen kuvitustaidekirja sisältäen naishahmoja haarniskoissa ja teräasein)Ghost in the Shell 2: Man/Machine Interface (2001)Intron Depot 3 - Ballistics (2003) (armeija-teemainen värillinen kuvitus ja CG taidekirja sisältäen aseistettuja naishahmoja)Ghost in the Shell 1.5: Human Error Processor (2003) (Ghost in the Shell 2 alkuperäinen versio, hylätty kun Ghost in the Shell 2 koottiin yksiin kansiin, mutta uudelleen julkaistu Japanissa)Intron Depot 4 - Bullets'' (2004) (värillinen kuvitettu taidekirja sisältäen töitä vuosilta 1995 - 1999)

Lähteet

Aiheesta muualla 
 Shirowledge!  
 Masamune Shirow Hyperpage fanisivu 
 Artistic genius fanisivu 
 
 

Japanilaiset sarjakuvantekijät
Vuonna 1961 syntyneet
Elävät henkilöt